Diari Oficial de la Generalitat Valenciana


Sumari del DOGV 6092, del 01-09-2009 (2009/9570)

Bases particulars reguladores del Programa d'Actuació Integrada per al Desenvolupament de la UE 36/2 del Pla General d'Ordenació Urbana de Cullera.
---------------------------------------------------------------------------------------------------------------------------------------------------

### Dades del document

Número de DOGV
:   6092

Data del DOGV
:   01-09-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/9570


Data del document
:   05-08-2009

Organisme emissor
:   Ajuntament de Cullera

Tipus de document
:   Informació Pública

Descriptors 

:   * Cullera
    * pla d'urbanisme
    * administració local

Bases particulars reguladores del Programa d'Actuació Integrada per al Desenvolupament de la UE 36/2 del Pla General d'Ordenació Urbana de Cullera. [2009/9570]  
Unitats d'execució en sòl urbà  
Fitxa de característiques de la unitat  
UE 36/2  
1. Àmbit territorial Sant Antoni  
2. Superfície total 14.754,80 m.²  
3. Superfície neta 14.754,80 m.²  
4. Superfície dotacions públiques:  
Espais lliures públics 288,60 m.²  
Servici públic i/o servici urbà 1.820,25 m.²  
El Ple de l'Ajuntament de Cullera, en la sessió celebrada en data 28 de juliol de 2009, va adoptar, entre altres, l'acord relatiu a l'obertura de procediment per a la gestió indirecta d'un programa d'actuació integrada per al desenvolupament de la unitat d'execució 36/2, l'aprovació de bases particulars i la publicació d'anuncis del concurs.  
De conformitat amb el que establix l'article 131 de la Llei 16/2005, Urbanística Valenciana, es transcriuen literalment la bases particulars reguladores d'este programa:  
Bases particulars reguladores del Programa d'Actuació Integrada per al Desenvolupament de la Unitat d'Execució UE-36/2 del Pla General d'Ordenació Urbana de Cullera.  
Base I. Objecte del contracte  
El present contracte té com a objecte el desenvolupament i execució del programa d'actuació integrada que s'especifica en les presents bases particulars, en les quals es regulen les condicions de caràcter tècnic, jurídic, econòmic i administratiu, per a la selecció d'un proposta de programa d'actuació integrada i d'un urbanitzador per al desenvolupament urbanístic de la unitat d'execució UE-36/2 del Pla General d'Ordenació Urbana de Cullera.   
Base II. Règim jurídic   
El present contracte té naturalesa jurídica especial, i en tot allò no previst en les presents bases particulars, s'aplicaran la Llei 16/2005, de 30 de desembre, de la Generalitat, Urbanística Valenciana, el Reglament d'Ordenació i Gestió Territorial i Urbanística, aprovat pel Decret 67/2006, de 19 de maig, del Consell de la Generalitat (modificat pel Decret 36/2007), i les bases generals de programació aprovades per l'Ajuntament de Cullera, en la sessió de data 28 de març de 2006 (BOP 22.09.06).  
Seran, així mateix, aplicables de manera supletòria les disposicions contingudes en la Llei 30/2007, de 30 d'octubre, de Contractes del Sector Públic, i les establides en el reglament general de la llei esmentada, aprovat pel Reial Decret 1098/2001, així com les normes que regulen la contractació administrativa de les entitats locals que se li apliquen.  
En cas de contradicció entre els documents contractuals abans esmentats, l'orde de prelació serà el següent: bases particulars de programació, bases generals de programació aprovades per este Ajuntament i contracte per al desenvolupament i execució del programa d'actuació integrada.  
Base III. Ordenació urbanística vigent   
L'ordenació urbanística en l'àmbit d'actuació està constituïda pel vigent Pla General d'Ordenació Urbana de Cullera de 1995, que classifica el sòl objecte de nova programació com a sòl urbà, i l'inclou dins de la unitat d'execució UE 36/2, les determinacions de la qual es preveuen en la fitxa de característiques i que són les següents:   
Educatiu cultural m.²  
Vials 8.033,15 m.²  
Total superfície dotacions públiques 11.488,10 m.²  
5. Edificabilitat lucrativa i superfície sòl lucratiu:  
CAS (casc) m²t m.²  
EDT (edificació tancada) 5.409,25 m²t 491,75 m.²  
EDO-1 (edificació oberta tipus 1) 13.234,00 m²t 4.612,80 m.²  
UFA (unifamiliar aïllada) m²t m.²  
UFH (unifamiliar agrupada) m²t m.²  
TER-1 (enclavament terciari) m²t m.²  
TER-2 (àrea terciària) m²t m²  
TER-3 (terciari recreatiu) m²t m.²  
IND (indústries i magatzems) m²t m.²  
Altres m²t m.²  
Total edificabilitat lucrativa 18.643,25 m²t  
Total sòl lucratiu 5.104,55 m.²  
6. Aprofitament mitjà (m² EDA-1/m² sòl)\* 1,264 m²t/m²s  
7. Sistema d'actuació compensació  
8. Termini d'execució\*\* 2 anys  
\* \* \* \* \*  
Unidades de ejecución en suelo urbano  
Ficha de características de la unidad  
UE 36/2  
1. Ámbito territorial San Antonio  
2. Superficie total 14.754,80 m.²  
3. Superficie neta 14.754,80 m.²  
4. Superficie dotaciones públicas:  
Espacios libres públicos 288,60 m.²  
Servicio público y/o servicio urbano 1.820,25 m.²  
Educativo cultural m.²  
Viales 8.033,15 m.²  
Total superficie dotaciones públicas 11.488,10 m.²  
5. Edificabilidad lucrativa y superficie suelo lucrativo:  
CAS (casco) m²t m.²  
EDC (edificación cerrada) 5.409,25 m²t 491,75 m.²  
EDA-1 (edificación abierta tipo 1) 13.234,00 m²t 4.612,80 m.²  
UFA (unifamiliar aislada) m²t m.²  
UFH (unifamiliar agrupada) m²t m.²  
TER-1 (enclave terciario) m²t m.²  
TER-2 (área terciaria) m²t m²  
TER-3 (terciario recreativo) m²t m.²  
IND (industrias y almacenes) m²t m.²  
Otros m²t m.²  
Total edificabilidad lucrativa 18.643,25 m²t  
Total suelo lucrativo 5.104,55 m.²  
6. Aprovechamiento medio (m² EDA-1/m² suelo)\* 1,264 m²t/m²s  
7. Sistema de actuación compensación  
8. Plazo de ejecución\*\* 2 años  
Base IV. Objectius de la programació  
Els principals objectius de la programació són:  
a) Regularitzar la situació jurídica de les finques incloses en la unitat d'execució.  
b) Urbanitzar la unitat d'execució que constituïx l'objecte del programa i realitzar les obres públiques addicionals que siguen necessàries, amb subjecció a les previsions temporals i econòmiques del programa i al que s'establisca en el projecte d'urbanització que aprove este Ajuntament.  
c) Connectar i integrar adequadament la urbanització amb les xarxes d'infraestructures, d'energia, hidràuliques, de comunicacions i servicis públics existents en el seu entorn i adequar-les a les noves necessitats que es deriven de la urbanització de la zona.   
d) Obtindre els sòls dotacionals públics de l'àmbit de l'actuació, a favor de l'administració gratuïtament.  
3. Obtindre l'aprofitament que legalment corresponga, amb destinació al patrimoni públic de sòl, a favor de l'administració actuant de forma gratuïta, contemplant la possibilitat que esta compensació de l'excedent d'aprofitament puga realitzar-se per mitjà de compensació econòmica afecta el patrimoni municipal de sòl a compte de l'urbanitzador.   
En este sentit, i de conformitat amb el que establix l'article 16.1.b del Reial Decret Legislatiu 2/2008, de 20 de juny, pel qual s'aprova el Text Refós de la Llei del Sòl, en relació amb l'article 21.2 de la Llei Urbanística Valenciana, després de la redacció donada pel Decret Llei 1/2008, de 27 de juny, del Consell, de mesures urgents per al foment de la vivenda i el sòl, hauran de cedir-se a l'Ajuntament lliure de càrregues les parcel·les edificables corresponents al 5% de l'aprofitament tipus o el seu equivalent econòmic, quantificat sobre la base d'un estudi de mercat actualitzat que en cas que el presente l'agent urbanitzador haurà de sotmetre's a l'anàlisi dels servicis tècnics municipals.   
g) Ordenar el repartiment equitatiu de les càrregues i dels beneficis de l'actuació entre els afectats.  
Base V. Preu de licitació  
El preu de licitació, als únics efectes de servir de base per al càlcul de la garantia provisional (art. 140.1 de la Llei Urbanística Valenciana), s'establix en 1.912.719,26 euros, incloent esta quantitat el pressupost d'execució material, els gastos generals (16%), el benefici industrial (6%) i l'impost sobre el valor afegit (16%), no incloent-hi, per tant, les restants càrregues que hauran de concretar-se en les respectives ofertes (benefici de l'urbanitzador, honoraris de redacció de projectes, gastos de gestió, indemnitzacions si n'hi ha, etc.)   
El preu de licitació esdevé de l'actualització dels preus del projecte d'urbanització aprovat per la Resolució d'Alcadia, de 3 de juny de 2008, en desenvolupament del programa d'actuació integrada aprovat per este Ajuntament en data 31 de gener de 2006, el qual posteriorment va resultar anul·lat per la sentència del Tribunal Superior de Justícia de la Comunitat Valenciana, de 12 de setembre de 2008 (sentència número 1349/08. Secció Primera). D'acord amb el que s'ha assenyalat a l'informe subscrit conjuntament per l'arquitecte municipal Luis J. Latorre i el lletrat assessor d'Urbanisme, Salvador Bañuls, en data 7 de juliol de 2009, això no impedix que puga prendre's este programa com a referència a estos efectes, sempre que l'anul·lació decretada per la sala no va obeir a cap causa imputable a la documentació aprovada.   
Base VI. Terminis de desenvolupament i execució del programa  
S'establixen els següents terminis màxims per a l'execució de les següents actuacions per part de l'urbanitzador:  
A) Termini màxim per a presentar un nou projecte de reparcel·lació ajustat al nou programa, comptador des de la firma del conveni, després de l'aprovació de l'adjudicació del programa: tres mesos.  
B) Termini màxim per a l'execució de les obres d'urbanització, comptador des de la firma de l'acta de replantejament d'inici d'obres, que haurà de subscriure's al seu torn en un termini de 15 dies, comptador des de la fermesa en via administrativa del projecte de reparcel·lació: nou mesos.  
Tenint en compte l'entorn en què està situada la unitat d'execució a desenvolupar, les obres d'urbanització hauran d'executar-se entre els mesos de setembre i maig.   
Base VII. Capacitat per a ser urbanitzador  
1. Podran participar en el concurs per a la selecció i adjudicació del present programa d'actuació integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i complisquen les condicions de solvència econòmica i financera, tècnica i professional exigibles segons les presents bases.  
2. En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar de les previstes en els articles 49 i 50 de la Llei 30/2007, de 30 d'octubre, de Contractes del Sector Públic.   
Base VIII. Solvència econòmica i financera  
La justificació de la solvència econòmica i financera de l'urbanitzador s'acreditarà per un o alguns dels mitjans següents:  
a) Informe d'institucions financeres o, si és procedent, justificant l'existència d'una assegurança d'indemnització per riscos professionals.  
b) Si es tractara de persones jurídiques, presentació dels comptes anuals o d'extracte d'estos comptes, en el cas en què la publicació d'estos siga obligatòria en la legislació del país on l'aspirant a urbanitzador estiga establit.  
c) Declaració sobre el volum global de negocis i, si és procedent, sobre el volum de negocis relacionat amb el desenvolupament i la promoció d'actuacions semblants que són objecte de concurs, que correspodran com a màxim als tres últims exercicis.  
d) Acreditació de propietats ubicades al sector en quantitat suficient perquè estos garantisquen almenys en part l'execució de les obres.  
Base IX. Solvència tècnica i professional  
1. La justificació de la solvència tècnica i professional de l'urbanitzador s'acreditarà per un o alguns dels mitjans següents:  
a) Presentació d'una relació dels programes d'actuació integrada, o instruments o contractes relacionats amb el planejament i la gestió urbanística semblants, promoguts i gestionats pel concursant.  
b) Indicació de l'equip tècnic, estiga o no integrat en l'estructura organitzativa de l'urbanitzador, que participarà en la gestió del programa d'actuació integrada, i especialment dels responsables del control de qualitat.  
c) Titulacions acadèmiques i professionals del personal de direcció de l'urbanitzador.  
d) Declaració del material, instal·lacions i equip tècnic amb què compte l'urbanitzador per al compliment dels seus compromisos.  
e) Declaració de les mesures adoptades per a controlar la qualitat durant el desenvolupament i execució del programa d'actuació integrada, incloent-hi els mitjans d'estudi i investigació de què es dispose.  
f) Declaració de les mesures de gestió mediambiental que el concursant està disposat a aplicar durant el desenvolupament i execució del programa d'actuació integrada.  
2. Si per raons justificades en cada cas concret l'urbanitzador no estiguera en condicions de presentar la documentació sol·licitada per l'Ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, i haurà de demostrar en este cas davant l'Ajuntament que comptarà amb els mitjans necessaris per a l'execució del programa d'actuació integrada, tot presentant els compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interés urbanístic.  
3. La justificació de la solvència tècnica i professional de les agrupacions d'interés urbanístic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència, almenys, d'un dels seus membres.  
Base X. Garanties  
1. Els qui desitgen participar en el procediment de licitació d'un programa d'actuació integrada hauran de constituir en la forma i als efectes previstos en la Llei 30/2007, de 30 d'octubre, de Contractes del Sector Públic, una garantia provisional equivalent al 2% del pressupost estimat de les càrregues d'urbanització.  
2. La garantia provisional respondrà del manteniment de les propostes de programa pels licitadors fins a l'adjudicació, i de la proposta de l'adjudicatari fins a la formalització del contracte per al desenvolupament i execució dels programes d'actuació integrada.  
3. La garantia provisional serà confiscada a aquells licitadors que retiren injustificadament la seua proposició abans de l'adjudicació definitiva.  
4. La garantia definitiva, a constituir en la forma i als efectes previstos en la Llei 30/2007, de 30 d'octubre, de Contractes del Sector Públic, s'establix per a esta programació en un mínim del 10% del valor de les càrregues d'urbanització. S'ingressarà en el termini màxim de 15 dies, a comptar des de la notificació de l'acord d'aprovació i adjudicació del programa.  
Base XI. Presentació de proposicions  
1. Els qui desitgen prendre part en la licitació hauran de presentar al Registre General de l'Ajuntament de Cullera, siti a la plaça de la Mare de Déu, número 5, dins del termini de tres mesos, comptadors des de la data de l'enviament de l'anunci de licitació al Diari Oficial de la Unió Europea i en horari de 09.00 a 14.00 hores, les seues proposicions, integrades per tres sobres, identificats al seu exterior amb la indicació de la licitació a què concórreguen i firmats pel licitador o persona que ho represente i indicant-hi el nom i els cognoms o la raó social del proponent amb la següent documentació en idioma castellà o valencià:  
Sobre A. Alternativa tècnica, que es presentarà en sobre obert.   
Sobre B. Proposició juridicoeconòmica, que es presentarà en sobre tancat.  
La documentació que conste en estos sobres serà objecte de valoració als efectes d'aprovació del programa i adjudicació de la condició d'urbanitzador.  
Sobre C. Es presentarà amb el títol de «Documentació» i contindrà la següent:  
a) Si concorreguera una societat mercantil, haurà de presentar escriptura de constitució inscrita al Registre Mercantil. Si es tracta d'una agrupació d'interés urbanístic, es presentarà escriptura pública de constitució, així com la inscripció al Registre d'Agrupacions d'Interés Urbanístic dependent de la conselleria competent en urbanisme.  
b) Els qui compareguen o firmen proposicions en nom d'un altre o en representació d'una societat o persona jurídica, presentaran escriptura de poder inscrita, si és el cas, al Registre Mercantil o registre públic corresponent.  
c) Quan l'oferent actue en nom propi i siga empresa individual, haurà de presentar el document nacional d'identitat o fotocòpia legalitzada d'este document.  
d) Resguard acreditatiu d'haver constituït la garantia provisional en els termes exigits en la base X.  
e) Declaració responsable de no estar sotmés en cap de les prohibicions per a contractar establides per la legislació reguladora de la contractació administrativa, incloent-hi trobar-se al corrent en el compliment de les obligacions tributàries i amb la Seguretat Social imposades per les disposicions vigents.  
f) Els documents que acrediten els requisits de solvència tècnica i professional, econòmica i financera.  
g) Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desenvolupament i execució del programa d'actuació integrada, amb renúncia expressa, si és procedent, al fur jurisdiccional estranger que poguera correspondre'ls.  
h) Si és el cas, declaració jurada o acta notarial acreditativa d'haver-se practicat o intentat practicar els avisos a què es referix l'article 134.4 de la Llei Urbanística Valenciana.  
En tot cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental íntegra d'estos extrems.  
1. En cas de concórrer a la licitació diverses empreses, compromeses a la constitució d'una unió temporal, cada una d'estes haurà d'acreditar-ne la personalitat jurídica i la capacitat, i indicarà els noms i les circumstàncies dels empresaris que subscriuen les proposicions, la participació de cada una d'estes, i designarà la persona o entitat que, durant la vigència del contracte, ha de tindre la representació de la unió davant l'administració, així com el compromís formal de constituir-se en unió temporal d'empreses en cas de resultar adjudicataris.  
2. Cada concursant no podrà presentar més d'una proposició. Tampoc no podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no-admissió de totes les propostes de programa presentades per este.  
3. Si l'últim dia del termini de presentació de proposicions coincidira amb dissabte, diumenge o festiu, el termini es prolongarà fins al següent dia hàbil.  
Base XII. Proposició juridicoeconòmica  
1. La proposició juridicoeconòmica haurà d'incloure necessàriament la documentació relativa als aspectes següents:  
A) Regulació de les relacions de l'urbanitzador i els propietaris i, en particular, la modalitat de retribució al promotor i la informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució.  
B) Expressió de les magnituds urbanístiques rellevants establides pel planejament que incidisquen en la determinació dels drets d'adjudicació.  
C) Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de la seua propietat o d'altres propietaris amb què tinga contracte suficient, que hagen de quedar afectes, amb garantia real inscrita al Registre de la Propietat, al compliment de les obligacions pròpies d'este urbanitzador, amb ocasió de la firma del contracte, per a assegurar l'execució dels objectius imprescindibles o complementaris del programa. L'afecció es traslladarà a les finques de resultat que s'adjudiquen després de la reparcel·lació.  
D) Full resum de les dades econòmiques rellevants.  
E) Descripció dels següents elements economicofinancers relatius a les càrregues urbanístiques:  
a) Pressupost de licitació de l'obra d'urbanització: amb l'abast previst en l'article 168.1.a i b) de la Llei Urbanística Valenciana.  
b) Cost de projectes: cost de redacció i direcció dels projectes, que es referix l'article 168.1 de la Llei Urbanística Valenciana.  
c) Gastos de gestió: gastos de gestió de l'urbanitzador, calculats en un percentatge del que represente la suma de les partides corresponents a conceptes anteriors.  
d) Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes expressats en els apartats anteriors, que, en cap cas, podrà superar el 10%.  
e) Càrregues d'urbanització: càrregues d'urbanització que l'urbanitzador es compromet a repercutir, com a màxim, als propietaris afectats pels conceptes anteriorment expressats.  
f) Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a l'esmentada modalitat de retribució quan això resulte materialment possible.  
g) Preu del sòl a efectes de canvi: preu del sòl a què, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb estos l'urbanitzador.  
h) Finançament: condicions de finançament oferides per l'urbanitzador per al pagament de les quotes d'urbanització aquells propietaris que acollits a estes, si és el cas, recolzades per una entitat financera degudament registrada.  
F) Informació sobre la possibilitat d'optar per la modalitat de retribució en diners, i manera, condicions i termini per a l'exercici d'esta opció de retribució.  
G) Estimació preliminar de la repercussió unitària per metre quadrat dels gastos variables i de la indemnització individualitzada que corresponga als interessats per construccions, plantacions i la resta de conceptes que si és el cas hagen de desaparéixer.  
2. La proposició juridicoeconòmica es presentarà degudament firmada i datada.  
3. No s'acceptaran aquelles proposicions que tinguen omissions, errors o ratllades que impedisquen conéixer clarament tot allò que l'Ajuntament estime fonamental per a la proposició juridicoeconòmica.  
Base XIII. Admissibilitat de variants   
1. Únicament s'admetran aquelles variants en el planejament que suposen una millor integració de la unitat amb el seu entorn o una millor solució als problemes de trànsit que podria plantejar el desenvolupament de la unitat tal com esta apareix prevista en el Pla General d'Ordenació Urbana. Estes variants, que en cap cas podran suposar una modificació en l'ordenació estructural prevista pel Pla General d'Ordenació Urbana, podran presentar-se davall la forma de pla de reforma interior d'aprovació municipal.  
2. No es consideraran variants, per la qual cosa seran admissibles en tot cas, les modificacions que suposen mers retocs o ajusts de detall en algun punt perimetral de l'actuació o de les seues connexions, o quan el terreny afegit, per la seua escassa dimensió, no siga tècnicament susceptible de programació autònoma.  
3. La presentació d'una variant en cap cas legitimarà la presentació d'una nova proposició juridicoeconòmica.  
Base XIV. Criteris d'adjudicació  
Els criteris de valoració per a seleccionar l'agent urbanitzador seran els següents:   
Criteris per a la valoració de les alternatives tècniques (100 punts).  
1. Qualitat tècnica de l'ordenació proposada (50 punts).  
2. La resolució adequada de la integració a l'entorn (10 punts).  
3. Millor estructuració de les dotacions públiques i espais lliures (10 punts).  
4. La qualitat tècnica de les resolucions proposades per a la urbanització (10 punts).  
5. Nombre, ubicació i qualitat de vivendes sotmeses a algun règim de protecció (5 punts).  
6. Inversió de programes de restauració paisatgística o imatge urbana (5 punts).  
7. Menor termini d'execució de l'obra d'urbanització, sense que siga admissible una reducció de termini superior a dos mesos.   
8. Compromisos d'edificació simultània a la urbanització.  
9. Compromisos addicionals assumits voluntàriament i a càrrec seu per l'urbanitzador.  
10. Mitjans per al control de cada una de les prestacions que constituïxen l'objecte del programa, inclòs el compromís de contractar un tècnic competent que supervise el desenvolupament de les obres i emeta informes mensuals (7+8+9+10 = 10 punts).  
No s'obriran les proposicions juridicoeconòmiques d'aquelles alternatives tècniques que no sumen almenys 70 punts.  
Criteris per a la valoració de les proposicions juridicoeconòmiques (100 punts).  
1. Menor import de les càrregues d'urbanització, expressat en ?/m²t: 25 punts.  
2. Major valoració dels terrenys als efectes de fixar el coeficient de canvi per al pagament en espècie: 30 punts.  
3. Major proporció de terrenys propis i associats: 25 punts.  
4. Menor proporció de solars o aprofitaments que hagen de ser posats a disposició de l'urbanitzador per mitjà de reparcel·lació forçosa: (2+3+4 = 55-75%) 15 punts.  
5. Compromisos financers per a l'execució de les obligacions complementàries assumides voluntàriament i a càrrec seu per l'urbanitzador: 5 punts.  
Ponderació de l'alternativa tècnica i la proposició juridicoeconòmica:  
D'acord amb el que establix l'article 312.2 del Reglament d'Ordenació i Gestió Territorial i Urbanística, s'aplicarà una ponderació dels criteris de puntuació de manera que l'alternativa tècnica suposarà un 60% i la proposició juridicoeconòmica suposarà un 40% de la valoració final.  
Base XV. Adjudicació del programa  
L'adjudicació del programa i la formalització del contracte es realitzarà en els termes establits en les bases generals aprovades per l'Ajuntament de Cullera (art. 16 i 17).  
Base XVI. Compliment  
1. El contracte s'entendrà complit amb motiu de l'adequada execució de la totalitat de les prestacions incloses en este, i s'extingirà una vegada l'urbanitzador haja procedit al seu total compliment per mitjà de la recepció de les obres d'urbanització a favor de l'Ajuntament.  
2. Una vegada finalitzades les obres d'urbanització, l'urbanitzador realitzarà oferiment formal a l'Ajuntament de la recepció de les esmentades obres d'urbanització, amb la remissió prèvia per l'urbanitzador del certificat final d'obra i de totes els certificats d'obres, les factures emeses per l'empresari constructor i la documentació que justifique el pagament efectiu de les obres.  
3. Perquè puga operar la recepció definitiva de les obres, de forma tàcita o expressa, haurà d'haver-se liquidat prèviament i definitivament el programa.  
4. L'Ajuntament disposarà d'un termini de tres mesos per a inspeccionar les obres d'urbanització i demanar un informe del tècnic supervisor, i, si és el cas, requerir a l'urbanitzador l'esmena d'aquelles deficiències apreciades, amb indicació del termini per al seu compliment, que es consignarà en una acta de recepció provisional. A l'acte de recepció assistiran, en tot cas, un facultatiu designat per l'Ajuntament, el facultatiu encarregat de la direcció de les obres, l'urbanitzador i el contractista, ambdós assistits, si ho estimen oportú, per un facultatiu.  
Una vegada esmenades les deficiències apreciades, l'Ajuntament alçarà una acta de recepció definitiva que acreditarà el compliment del contracte i la seua extinció, i començarà llavors el termini de garantia.  
6. El termini de garantia serà de 12 mesos des del moment que s'haja dut a terme la recepció per l'Ajuntament. Durant este període, el contractista respondrà dels defectes constructius que es manifesten.  
Finalitzat este període, procedirà la devolució de les garanties prestades per l'adjudicatari, amb l'esmena prèvia de les possibles deficiències.  
Base XVII. Resolució  
1. Són causes de resolució del contracte les previstes en la Llei 30/2007, de Contractes del Sector Públic, així com les derivades de la incapacitat legal sobrevinguda de l'urbanitzador i les altres previstes en la legislació general aplicable a les seues relacions amb l'administració.  
2. Són també causes de resolució del contracte les següents:  
a) La mort o incapacitat sobrevinguda de l'urbanitzador o l'extinció de la seua personalitat jurídica.  
b) La declaració de fallida, de suspensió de pagaments, de concurs de creditors o d'insolvent fallit en qualsevol procediment o l'acord de quitament i espera.  
c) La falta de prestació en termini de la garantia definitiva.  
d) La no-formalització del contracte en termini.  
e) La demora injustificada en el compliment dels terminis fixats en les bases generals i particulars de programació, i la resta de terminis establits en la Llei Urbanística Valenciana i les normes que la desenvolupen.  
f) La inactivitat injustificada de l'urbanitzador durant un període de sis mesos consecutius o nou d'alterns en el desenvolupament i execució del programa d'actuació. S'entendrà produïda la inactivitat o l'abandonament quan el desenvolupament i execució del programa d'actuació haja deixat de desenvolupar-se o no es desenvolupe amb la regularitat adequada o amb els mitjans humans o materials que calen per la seua normal execució en termini. No obstant això, quan es done este supòsit, l'Ajuntament, abans de procedir a la resolució, requerirà l'urbanitzador perquè regularitze la situació en el termini de cinc dies a comptar des del requeriment, llevat que la precisió de la seua execució exigisca un termini major.  
g) La imposició d'alguna sanció a l'urbanitzador per infraccions urbanístiques o mediambientals greus o molt greus en relació amb l'àmbit programat serà causa de resolució del contracte. A este efecte, es requerirà que la resolució del corresponent expedient sancionador haja guanyat fermesa o s'haja posat fi a la via administrativa.  
h) L'obstaculització per l'urbanitzador de l'exercici dels drets i deures urbanístics dels afectats per la programació.  
S'entén inclòs dins d'esta causa de resolució l'incompliment per l'urbanitzador de l'obligació de facilitar informació perquè els propietaris puguen optar per la modalitat de retribució i perquè estos puguen exercitar plenament els drets que la Llei Urbanística Valenciana els atorga.  
i) La resolució anticipada de l'adjudicació per a la seua gestió directa per causa justificada d'interés públic, sense perjuí de les compensacions econòmiques a què això done lloc i que haurà d'avaluar l'acord corresponent.  
j) La suspensió de llicències en l'àmbit programat, l'aprovació de plans o projectes incompatibles amb el desenvolupament del programa, així com les resolucions administratives que impedisquen prosseguir-lo o paralitzen el seu desenvolupament material o econòmic per inactivitat de l'administració durant més de sis mesos i de manera rellevant, l'urbanitzador tindrà dret a instar la resolució amb les compensacions procedents.  
k) La renúncia de l'urbanitzador davant d'una retaxació de càrregues fundada en causa legal que implique un increment de l'import de les càrregues previst en la proposició juridicoeconòmica superior al 20%.  
l) La realització per l'urbanitzador de pràctiques manifestament restrictives de la competència en el mercat immobiliari relacionades amb el programa d'actuació. S'entendrà per pràctiques manifestament restrictives de la competència la inobservança de les regles d'exclusió d'entitats en la selecció de l'empresari constructor, els acords de repartiment de mercat i aquelles altres que, d'alguna altra manera, defrauden o falsegen la lliure competència.  
m) El descobriment de condicions territorials no tingudes en compte en acordar el programa d'actuació i que facen legalment inviable la prossecució d'esta, sense perjuí de les compensacions que procedisquen, si és el cas, o de la possibilitat d'esmenar les seues previsions, si això fóra possible, sense desvirtuar substancialment estes.  
n) Incórrer el contractista, durant la vigència del contracte en alguna de les prohibicions de contractar previstes en la Llei de Contractes del Sector Públic.  
o) Les reiterades deficiències en l'execució del contracte.  
p) L'incompliment greu dels deures essencials de l'urbanitzador directament imposats per la normativa urbanística i contractual.   
q) L'incompliment d'alguns dels compromisos oferits.  
r) La caducitat del programa pel transcurs del termini total per a escometre'l i, si és el cas, la pròrroga.  
s) El mutu acord entre l'Ajuntament i l'urbanitzador, sense perjuí de les indemnitzacions que, si és el cas, procedisquen en benefici dels propietaris de terrenys o altres afectats.  
t) La subcontractació total o parcial de prestacions que siguen objecte del contracte sense l'autorització expressa prèvia de l'Ajuntament.  
u) La suspensió, per causa imputable a l'Ajuntament, de la iniciació del contracte per un termini superior a sis mesos a partir de la data assenyalada en este contracte per al seu començament.  
v) El desistiment o la suspensió del contracte per un termini superior a un any acordada per l'Ajuntament.  
3. Per a la resolució del contracte entre l'Ajuntament i l'urbanitzador serà preceptiva l'emissió prèvia d'un informe favorable pel Consell del Territori i el Paisatge o qualsevol altre organisme a què competisca emetre'l.  
4. L'Ajuntament, en resoldre l'adjudicació, podrà acordar que l'urbanitzador continue l'execució del programa en les mateixes condicions, durant el temps indispensable per a evitar perjuís a l'interés públic.  
5. La resolució de l'adjudicació s'acordarà per l'Ajuntament, amb audiència prèvia a l'urbanitzador per un termini de 10 dies hàbils, i amb el dictamen previ del Consell del Territori i el Paisatge (o organisme competent), que podrà ser instat també per l'urbanitzador. Sense perjuí de les responsabilitats econòmiques que procedisquen, això determinarà la cancel·lació de la programació i la subjecció de l'àmbit de l'actuació al règim del sòl urbanitzable sense programació.  
Base XVIII. Prerrogatives de l'administració  
L'Ajuntament té totes les prerrogatives que, en general, reconeix la legislació de contractes de les administracions públiques, entre estes, les d'interpretar el present contracte administratiu especial, resoldre els dubtes que oferisca el seu compliment, modificar els termes de l'adjudicació per causes imprevistes o no previstes en les presents bases i que siguen d'interés públic, acordar-ne la resolució i determinar els efectes d'esta.  
Base XIX. Jurisdicció competent  
És competent l'orde jurisdiccional contenciós administratiu per a conéixer de les qüestions que puguen suscitar-se en la preparació, resolució, i execució del contracte administratiu especial entre l'administració i l'agent urbanitzador.  
Cullera, 5 d'agost de 2009.- L'alcalde: Ernesto Sanjuán Martínez.